32006R1758
L 335/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1758/2006 НА СЪВЕТА
от 22 май 2006 година
относно изпълнението на Споразумението под формата на размяна на писма между Европейската общност и Малайзия съгласно член XXIV:6 и член XXVIII от Общото споразумение за митата и търговията (ГАТТ) от 1994 година относно изменение на отстъпките в списъците на Република Естония, Република Кипър, Република Латвия, Република Литва, Република Малта, Република Полша, Република Словения, Словашката република, Република Унгария и Чешката република в хода на тяхното присъединяване към Европейския съюз и за изменение на приложение I към Регламент (ЕИО) № 2658/87 относно тарифната и статистическа номенклатура и Общата митническа тарифа
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 133 от него,
като взе предвид предложението на Комисията,
като има предвид, че:
(1)
Регламент (ЕИО) № 2658/87 на Съвета (1) установи стокова номенклатура, наричана по-долу „Комбинирана номенклатура“, и определя конвенционалните митчески ставки по Общата митническа тарифа.
(2)
С Решение 2006/862/ЕО от 22 май 2006 г. относно сключването на Споразумение под формата на размяна на писма между Европейската общност и Малайзия съгласно член XXIV:6 и член XXVIII от Общото споразумение за митата и търговията (ГАТТ) от 1994 г. Относно изменението на отстъпките в списъците на Република Естония, Република Кипър, Република Латвия, Република Литва, Република Малта, Република Полша, Република Словения, Словашката република, Република Унгария и Чешката република в хода на тяхното присъединяване към Европейския съюз (2) Съветът одобри от името на Общността упоменатото споразумение с оглед приключване на преговорите, започнати в съответствие с член XXIV:6 на ГАТТ 1994 г.
(3)
Регламент (ЕИО) № 2658/87 следва да бъде съответно изменен,
ПРИЕ НАСТОЯЩИЯ РЕГЛАМЕНТ:
Член 1
Част втора „Митническа тарифа“ от приложение I към Регламент (ЕИО) № 2658/87 се изменя, в съответствие с приложението към настоящия регламент.
Член 2
Настоящият регламент влиза в сила в деня след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 22 май 2006 година.